Държавен вестник, бр. 79, 2013 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  79
Чл. 61. (1) Знаците и сигналите за спиране 
на водачите на превозни средства се пода­
ват от полицейския служител своевременно 
със стоп палка или с ръка, като се посочва 
мястото за спиране на превозните средства. 
През нощта и в условията на намалена или 
ограничена видимост може да се използва и 
червен светлинен сигнал.
(2) Преди подаването на знака или сигнала 
полицейският служител застава срещу движе­
нието върху пътното платно, непосредствено 
до банкета или бордюра.
(3) На водача на МПС трябва да се осигури 
възможност да спре плавно и да не създава 
опасност или да бъде пречка за останалите 
участници в движението.
(4) Спиране на превозните средства на 
места с ограничена или намалена видимост, 
непосредствено преди или след кръстовища, 
пешеходни или велосипедни пътеки, мостове, 
подлези, надлези, стеснени участъци, жп пре­
лези, тунели и на други места, където спира­
нето е забранено, се допуска по изключение 
при условие, че е осигурена безопасността 
на участниците в движението и служителите 
от наряда.
(5) Когато нарядът се движи с автомобил 
или мотоциклет, спирането на превозните 
средства става със стоп палка или с ръка 
при изравняването с тях или след изпревар­
ването им.
Чл. 62. (1) Проверка на водач и МПС се из­
вършва задължително при неработещ двигател 
най-малко от двама полицейски служители 
при следните тактически действия:
1. проверяващият полицейски служител 
подхожда към превозното средство отзад 
и отстрани с необходимото внимание, като 
застава отстрани на МПС, зад водача извън 
обсега на отварящите се врати;
2. проверяващият визуално се ориентира 
за броя на лицата в автомобила и превозва­
ния товар; 
3. проверяващият полицейски служител 
се представя, като произнася длъжността, 
фамилията, структурното звено и повода за 
спиране;
4. проверяващият полицейски служител 
изисква от водача и пътниците необходимите 
документи, като те се предоставят от тях без 
служителят да навлиза в пространството на 
проверяваното ППС;
5. при поискване полицейският служител 
показва своята служебна карта или полицей­
ски знак;
6. при извършването на проверката поли­
цейският служител следи проверяваните лица 
да не изхвърлят вещи и предмети.
(2) Вторият служител от наряда осигурява 
извършването на проверката, като:
1. застава на подходящо и безопасно мяс­
то, осигуряващо добра видимост и визуална 
комуникация с останалите служители;
2. води непрекъснато наблюдение за пове­
дението на водача и пътуващите в автомобила 
лица;
3. при необходимост предприема незабавни 
действия съобразно създалата се ситуация.
(3) По време на изготвяне на администра­
тивни документи на пътя водачите и пътни­
ците престояват в проверяваното превозно 
средство или на разстояние от полицейския 
автомобил, а документите им се представят 
за подпис извън служебното МПС върху под­
ходящо за целта място.
(4) При проверката не се допуска прове­
ряваните лица да влизат, престояват, оставят 
или вземат предмети във и от служебния 
автомобил.
(5) Проверката задължително започва с 
извършването на справка чрез РСОД или 
ОДЦ/ОДЧ по регистрационен номер на МПС 
и данни за водача и пътуващите лица.
Чл. 63. В случаите на проверка на МПС, 
водачът на което не е изпълнил полицейско 
разпореждане, освен действията по чл. 62 по­
лицейският служител може допълнително да:
1. отдава разпореждане на водача да из­
ключи двигателя, да извади контактния ключ 
и го постави на арматурното табло;
2. отдава разпореждане на водача да излезе 
бавно от колата и да застане пред автомобила 
си с лице към него;
3. отдава разпореждане на лицата в авто­
мобила да стоят неподвижно в МПС;
4. при данни за извършено престъпление 
извършва обиск на водача и пътниците, като 
при наличие на лица от противоположния пол 
обискът се извършва съгласно ЗМВР, както и 
проверка на превозното средство и на вещите, 
които се превозват в него;
5. установява самоличността на лицето/
лицата и уведомява ОДЦ/ОДЧ, като прави 
справка чрез РСОД или ОДЦ/ОДЧ;
6. при необходимост за отвеждане и за­
държане в структурите на МВР лицето сяда 
в полицейския автомобил на задната седалка 
по средата или вдясно, като до него сяда за­
дължително полицейски служител;
7. в един патрулен автомобил се превозва 
само едно задържано лице.
Чл. 64. При установена употреба на алко­
хол/наркотично или упойващо вещество от 
водач на ППС водачът не се допуска да уп­
равлява МПС, като се прилага принудителна 
административна мярка и МПС се премества 
принудително съгласно ЗДвП. 
Чл. 65. При осъществяване на пътен кон­
трол и установяване на издирвани лица или 
ППС, когато е налице основание за задър­
жането им, полицейският служител ги за­
държа лично или със съдействието на други 
служители, като за действията си уведомява 
ОДЦ/ОДЧ.